**Pretendentu atlases prasības un iesniedzamie dokumenti**

 1. Pretendentam ir jāatbilst šādām atlases prasībām:

1.1. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs;

1.2. Pretendentam nav pasludināts tā maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai līdz līguma izpildes paredzamajām beigu termiņam tas būs likvidēts;

 1.3. Pretendentam Latvijā un valstī, kurā tas reģistrēts vai atrodas tā pastāvīgā dzīvesvieta nav nodokļu parādi, tajā skaitā valsts sociālās apdrošināšanas iemaksu parādi, kas kopsummā katrā valstī pārsniedz 150 euro.

1.4. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībā un tiesīgs veikt tehniskajā specifikācijā noteiktos darbus Latvijas Republikā.

Lai pārbaudītu pretendentu, kuram būtu piešķiramas līguma slēgšanas tiesības pasūtītājs iegūst informāciju publiskajās datubāzēs.

2. Iesniedzamie dokumenti un piedāvājuma noformēšana

2.1. Piedāvājums ir jānoformē un jāiesniedz atbilstoši projektēšanas uzdevumam (pielikums Nr.2) un pievienotajai pieteikuma formai (pielikums Nr.1).

2.2. Pretendenta piedāvājumam jāpievieno šādi dokumenti:

a) Dokumentu, kas apliecina tiesības veikt projektēšanas uzdevumā norādītos darbus Latvijas Republikā (piem., Būvkomersanta reģistrācijas apliecība, darbu izpildei nepieciešamo speciālistu būvprakses sertifikāti), kopijas;

b) saraksts ar nozīmīgākajiem profesionālās darbības laikā izstrādātajiem līdzvērtīgiem tehniskajiem projektiem pēdējo trīs gadu laikā, norādot pasūtītāju, projekta nosaukumu, projekta izstrādes laiku un informāciju par pasūtītāju;

c) detalizēta tehniskā projekta izstrādes darbu izpildes un izmaksu tāme.

**Piedāvājumu vērtēšana un lēmuma pieņemšana**

1. Pasūtītājs var izslēgt pretendentu no turpmākās dalības cenu aptaujā, ja netiek izpildītas pretendenta atlases prasības.

2. Par cenu aptaujas uzvarētāju tiks atzīts pretendents, kura piedāvājums atbildīs cenu aptaujas un projektēšanas uzdevuma prasībām, un kurš piedāvās **viszemāko cenu.**

3. Pasūtītājs rakstveidā ir tiesīgs pieprasīt no pretendenta detalizētu skaidrojumu par būtiskiem piedāvājuma nosacījumiem un piedāvātā pakalpojuma specifikāciju. Pretendentam ir pienākums sniegt skaidrojumu pieprasījumā norādītajā termiņā. Ja skaidrojums netiek iesniegts noteiktajā termiņā, pasūtītājam ir tiesības pretendentu izslēgt no turpmākas dalības cenu aptaujā.

4. Ar cenu aptaujas uzvarētāju tiks slēgts līgums atbilstoši tehniskajai specifikācijai un pretendenta piedāvājumam. 6.5. Pēc lēmuma pieņemšanas 5 (piecu) darba dienu laikā iepirkuma speciālists informēs visus pretendentus par komisijas pieņemto lēmumu, nosūtot informāciju elektroniski uz pieteikumā norādītajiem e-pastiem.

Pasūtītājs jebkurā brīdī var pieņemt lēmumu par cenu aptaujas izbeigšanu vai pārtraukšanu, neizvēloties nevienu piedāvājumu. Pasūtītājs jebkurā brīdī var pieņemt lēmumu par cenu aptaujas piedāvājumu iesniegšanas termiņa pagarināšanu.